rejauldu/bengali-wikipedia huggingface dataset:
নিম্ন দির জেলা (, ) পাকিস্তানের খাইবার পাখতুনখোয়া প্রদেশের মালকান্দ বিভাগের একটি জেলা। টাইমগরা শহরটি হচ্ছে জেলাটি প্রধান সদর দফতর এবং বৃহত্তম শহর। অন্যদিকে দ্বিতীয় বৃহত্তম শহর চকদরা।   প্রশাসন জেলা প্রশাসনিকভাবে ৭টি তহসিল, আদেনজাই, টাইমগরা, বালাম্বাট, খাল, মুন্ডা, সামার বাগ এবং লাল কিলা ময়দান, যার মধ্যে থেকে মোট ৪১টি ইউনিয়ন পরিষদ রয়েছে। নিম্ন দিরে মোট ৭টি তহসিল রয়েছে:  তহসিল  ইউনিয়ন পরিষদ আদেনজাইআসবান, বাদওয়ান, চাকদারা, খাদাগজাই, তাজগ্রাম, খানপুর, কোটিগ্রাম, উচ বালাম্বাটবালাম্বাট, হায়সারাই, লাজবুক, মুন্জাই, কোতো, রবাত খালখাল-১, খাল -২, তুরমাং-১, তুরমাং-২, সুলতানখেল (পায়িন দারা) লাল কিলাবিশগ্রাম, লাল কিল্লা, গল ময়দান, কোটকাই (ময়দান), জামাইদারা, মুন্ডাখাজনা, মিয়া কালাই, মুন্ডা, সামারবাগদারানজাই, কাম্বাত, মায়ার, মাস্কিনি, সদবার কালি, সামার বাগ টাইমগরা  বাগ দুশ খেল, বান্দাগাই, খুঙ্গাই, মালেক আবাদ ঘরা, নূরা খেলা, শাহি খেল জিয়ারত তালাশ, টাইমগরা (শহর)  আরো দেখুন ডেরা ইসমাইল খান  তথ্যসূত্র  বহিঃসংযোগ Khyber-Pakhtunkhwa Government website section on Lower Dir  বিষয়শ্রেণী:খাইবার পাখতুনখোয়ার জেলা বিষয়শ্রেণী:নিম্ন দির জেলা
দি ইউনাইটেড আরব আমিরাত-বাংলাদেশ ইনভেস্টমেন্ট কোম্পানি (ইউবিকো)  হচ্ছে বাংলাদেশ সরকার ও আবুধাবি ফান্ড ফর ডেভেলপমেন্ট কর্তৃক পরিচালিত প্রতিষ্ঠান।  জনাব এম এম মোস্তফা বিলাল দি ইউনাইটেড আরব আমিরাত-বাংলাদেশ ইনভেস্টমেন্ট কোম্পানি এর ব্যবস্থাপনা পরিচালক।    ইতিহাস  জায়েদ বিন সুলতান আল নাহিয়ানের পরিচালনায় সংযুক্ত আরব আমিরাত ১৯৮৬ সালে ''দি ইউনাইটেড আরব আমিরাত-বাংলাদেশ ইনভেস্টমেন্ট কোম্পানি'' প্রতিষ্ঠার জন্য বাংলাদেশের সাথে একটি চুক্তি স্বাক্ষর করে  কোম্পানিটি ১৯৮৭ সালে চালু হয়; আবুধাবি ফান্ড ফর ডেভেলপমেন্ট ৬০ শতাংশ শেয়ার এবং বাকি অংশ বাংলাদেশ সরকারকে মালিকানাধীন করে প্রতিষ্ঠানটি চালু হয়।  ১৯৯৫ সালে প্রতিষ্ঠানটি বাংলাদেশ ব্যাংক থেকে একটি আর্থিক প্রতিষ্ঠান হিসেবে কাজ করার অনুমতি পায়।   ২০০৩ সালে এস এম আকবর দি ইউনাইটেড আরব আমিরাত-বাংলাদেশ ইনভেস্টমেন্ট কোম্পানির ব্যবস্থাপনা পরিচালক নিযুক্ত হন।  কোম্পানিটি ২০০৫ সালে ৬.৩১ মিলিয়ন টাকা লভ্যাংশ দিয়েছে  উপরন্তু, ২০০৬ সালের জন্য শেয়ারহোল্ডারদের জন্য চার শতাংশ লভ্যাংশ ঘোষণা করেছে; বেশিরভাগ বিনিয়োগ ছিল গার্মেন্টস শিল্প এবং স্বাস্থ্যসেবা শিল্পে।   দি ইউনাইটেড আরব আমিরাত-বাংলাদেশ ইনভেস্টমেন্ট কোম্পানির ব্যবস্থাপনা পরিচালক এস এম আকবর ২০১১ সালে যৌথ বিনিয়োগ প্রকল্পে অর্থায়নের জন্য ইন্টারন্যাশনাল লিজিং অ্যান্ড ফাইন্যান্সিয়াল সার্ভিসেস লিমিটেডের সাথে একটি চুক্তি স্বাক্ষর করেন   ৩০ মে ২০১৩ সালে অর্থমন্ত্রী আবুল মাল আবদুল মুহিত দি ইউনাইটেড আরব আমিরাত-বাংলাদেশ ইনভেস্টমেন্ট কোম্পানির একটি অনুষ্ঠানে বক্তৃতা করেন এবং জিডিপিতে ৬.৩ শতাংশ প্রবৃদ্ধির অনুমান করেন।   ৯ জুন ২০১৪ সালে দি ইউনাইটেড আরব আমিরাত-বাংলাদেশ ইনভেস্টমেন্ট কোম্পানি-এর চেয়ারম্যান ড. আসলাম আলম, যিনি অর্থ মন্ত্রণালয়ের অধীনে ব্যাংক ও আর্থিক প্রতিষ্ঠান বিভাগের সচিবও, তিনি অর্থমন্ত্রী আবুল মাল আবদুল মুহিতের কাছে ৭.২ মিলিয়ন টাকা হস্তান্তর করেন। এটি ছিলো মূলত সরকারের মালিকানাধীন শেয়ারের উপর লভ্যাংশ।   আবুধাবি ফান্ড ফর ডেভেলপমেন্ট ইউনাইটেড আরব আমিরাত-বাংলাদেশ ইনভেস্টমেন্ট কোম্পানির মাধ্যমে বাংলাদেশের বিভিন্ন উন্নয়ন প্রকল্পে অর্থায়ন করেছে। প্রকল্পগুলোর মধ্যে উল্লেখযোগ্য হচ্ছে–চট্টগ্রাম ইউরিয়া ফার্টিলাইজার লিমিটেড, শিকলবাহা পাওয়ার স্টেশন, দক্ষিণ এশিয়া উপ-আঞ্চলিক অর্থনৈতিক সহযোগিতা সড়ক সংযোগ প্রকল্প, তিস্তা সেচ প্রকল্প ইত্যাদি। আসাদুল ইসলাম দি ইউনাইটেড আরব আমিরাত-বাংলাদেশ ইনভেস্টমেন্ট কোম্পানির ডেপুটি চেয়ারপারসন হিসেবে কাজ করছেন। পাশাপাশি তিনি সোনালী ব্যাংক (ইউকে) লিমিটেডের নন-এক্সিকিউটিভ চেয়ারপারসন এবং বাংলাদেশ ব্যাংকের পরিচালক।   ১৫ জুলাই ২০১৯ সালে দি ইউনাইটেড আরব আমিরাত-বাংলাদেশ ইনভেস্টমেন্ট কোম্পানির ৩১তম বার্ষিক সাধারণ সভা অনুষ্ঠিত হয়।  সভায় সভাপতিত্ব করেন প্রতিষ্ঠানটির চেয়ারম্যান আহমেদ আল মুরার।  উক্ত সভায় ২০১৯ সালের জন্য ১৫ শতাংশ লভ্যাংশ ঘোষণা করা হয়    পরিচালনা পর্ষদ    খলিল ফাদেল আলমানসূরী   খলিল ফাধেল আলমনসুরি  শেখ মোহাম্মদ সেলিম উল্লাহ   আলিয়া আবদুল্লাহ আল সুওয়াইদি   মুশফেকা ইকফাত   মোহাম্মদ ফারুক শেখ    তথ্যসূত্র   বিষয়শ্রেণী:বাংলাদেশের সরকারি মালিকানাধীন কোম্পানি বিষয়শ্রেণী:বাংলাদেশের আর্থিক সেবাদানকারী কোম্পানি বিষয়শ্রেণী:ঢাকা ভিত্তিক সংগঠন
সৈয়দ আহমদ হাশমি (১৭ জানুয়ারি ১৯৩২ - ৪ নভেম্বর ২০০১) একজন ভারতীয় মুসলিম পণ্ডিত ও রাজনীতিবিদ। তিনি জমিয়ত উলামায়ে হিন্দের সপ্তম সাধারণ সম্পাদক এবং যাত্রী সুবিধা কমিটির চেয়ারম্যান হিসেবে দায়িত্ব পালন করেন। তিনি দুই মেয়াদে ভারতীয় সংসদের উচ্চকক্ষ রাজ্যসভায় উত্তরপ্রদেশের প্রতিনিধি হিসেবে সংসদ সদস্য ছিলেন।  জীবনী ১৯৩২ সালের ১৭ জানুয়ারি দ্বারভাঙ্গায় তার মাতামহের বাড়িতে জন্মগ্রহণ করেন সৈয়দ আহমদ হাশমি।Amini 2017, p. 583. তিনি তার ভাই সাইয়্যিদ মুহাম্মদ হাশমির কাছে লালিত-পালিত হন। তিনি তাকে গাজীপুরের (উত্তরপ্রদেশ) মাদরাসায়ে দ্বীনিয়ায় ভর্তি করান। সেখানে আহমদ হাশমি ১৯৪০ থেকে ১৯৪৮ সাল পর্যন্ত প্রাথমিক শিক্ষা লাভ করেন। তিনি ১৯৪৮ থেকে ১৯৫৪ সাল পর্যন্ত কলকাতার আলিয়া মাদ্রাসায় (বর্তমানে আলিয়া বিশ্ববিদ্যালয়) উচ্চশিক্ষা লাভ করেন এবং ১৯৫৫ সালে দারুল উলুম দেওবন্দ থেকে স্নাতক হন।Amini 2017, p. 584.  তিনি হুসাইন আহমদ মাদানির নিকট সহিহ বুখারি ও জামি আত-তিরমিযি অধ্যয়ন করেন।Amini 2017, p. 569.  হাশমি ১৯৫৭ থেকে ১৯৭৪ সাল পর্যন্ত কলকাতায় অবস্থান করেন এবং সেখানে আঞ্জুমানে নিদায়ে ইসলাম মাদরাসায় শিক্ষকতা করেন এবং জমিয়ত উলামায়ে হিন্দের পশ্চিমবঙ্গ শাখার সাধারণ সম্পাদক হিসেবে দায়িত্ব পালন করেন। তিনি সেখানে আর্মঘন ও কুন্দন নামের দুটি সাপ্তাহিক পত্রিকা চালু করেন এবং পশ্চিমবঙ্গ সরকার সাপ্তাহিক অর্মঘনের বিরুদ্ধে মামলা দায়ের করে এবং তা বন্ধ করে দেওয়া হয়। ১৯৭৪ থেকে ১৯৮০ এবং ১৯৮০ থেকে ১৯৮৬ সাল পর্যন্ত তিনি ভারতীয় সংসদের উচ্চকক্ষ রাজ্যসভার সদস্য ছিলেন। তিনি ১৯৭৭ সালে দিল্লি ওয়াকফ বোর্ডের চেয়ারম্যান নিযুক্ত হন এবং ১৯৭৩ থেকে ১৯৮০ সাল পর্যন্ত জমিয়ত উলামায়ে হিন্দের সাধারণ সম্পাদক হিসেবে দায়িত্ব পালন করেন। জমিয়ত উলামায়ে ইসলাম কর্তৃপক্ষ তাকে তার সাপ্তাহিক আল-জমিয়তের ব্যবস্থাপক নিযুক্ত করে। তিনি অল ইন্ডিয়া মুসলিম মজলিসে মুশাওয়ারাত-এর প্রতিষ্ঠাতা সদস্য এবং সহ-সভাপতি দায়িত্ব পালন করেন। তিনি অল ইন্ডিয়া মুসলিম পার্সোনাল ল বোর্ড এবং বাবরি মসজিদ অ্যাকশন কমিটির সদস্য ছিলেন। তিনি যাত্রী সুবিধা কমিটির সদস্য ছিলেন এবং পরবর্তীতে এর চেয়ারম্যান নিযুক্ত হন। পরবর্তী জীবনে তিনি জমিয়ত উলামায়ে হিন্দ থেকে বিচ্ছিন্ন হয়ে মিল্লি জমিয়ত উলামা গঠন করেন, যার অস্তিত্ব কেবল কাগজে সীমাবদ্ধ ছিল।  হাশমি ২০০১ সালের ৪ নভেম্বর দিল্লিতে মারা যান।Amini 2017, p. 563. তার জানাজার নামাজ পড়ান ফতেপুরী মাদরাসায়ে আলিয়ার তৎকালীন জ্যেষ্ঠ হাদিস অধ্যাপক আব্দুল গাফ্ফার।Amini 2017, p. 585.  তথ্যসূত্র  বহিঃসংযোগ   রাজ্যসভায় সৈয়দ আহমদ হাশমির বিতর্ক  বিষয়শ্রেণী:১৯৩২-এ জন্ম বিষয়শ্রেণী:মাদ্রাসা-ই আলিয়া, কলকাতার প্রাক্তন শিক্ষার্থী বিষয়শ্রেণী:দারুল উলুম দেওবন্দের প্রাক্তন শিক্ষার্থী বিষয়শ্রেণী:ভারতীয় সুন্নি মুসলিম পণ্ডিত বিষয়শ্রেণী:উত্তরপ্রদেশের রাজনীতিবিদ বিষয়শ্রেণী:রাজ্যসভার সদস্য বিষয়শ্রেণী:ভারতীয় রাজনীতিবিদ বিষয়শ্রেণী:দেওবন্দি ব্যক্তি বিষয়শ্রেণী:২০০১-এ মৃত্যু বিষয়শ্রেণী:আলিয়া বিশ্ববিদ্যালয়ের প্রাক্তন শিক্ষার্থী বিষয়শ্রেণী:উত্তরপ্রদেশের রাজ্যসভা সদস্য
বিদীপ্তা চক্রবর্তী  একজন ভারতীয় অভিনেত্রী। তিনি দেবেশ চট্টোপাধ্যায়ের ব্রেইন নামক নাটক এ অভিনয় করেছিলেন।  ব্যক্তিগত জীবন বিদীপ্তার বোন সুদীপ্তা চক্রবর্তীও একজন অভিনেত্রী। বিদীপ্তা ২০১০ সালে চলচ্চিত্র পরিচালক বিরসা দাশগুপ্তকে বিয়ে করেছিলেন। চৈতালী দাশগুপ্ত এবং রাজা দাশগুপ্ত তাঁর শাশুড়ি এবং শ্বশুর।  চলচ্চিত্র    ড্রাকুলা স্যার  (২০২০)   পূর্বপাশিম দক্ষিণ  (২০১৯)   নগরকীর্তন  (২০১৭)   লোডশেডিং  (২০১৫) সৌকর্য ঘোষাল পরিচালিত   মেঘে ঢাকা তারা  (২০১৩)   আমি আদু  (২০১১)  চলো লেটস গো  আবার অরণ্যে  মিঃ এন্ড মিসেস আইয়ার  ধারাবাহিক   সাল  ধারাবাহিক নাম  চরিত্র  ২০১১ - ২০১৩  কেয়া পাতার নৌকো  শোনার মা ২০১২ - ২০১৫  ইষ্টি কুটুম  সাঁঝবাতি ২০১৩ - ২০১৫  জল নুপুর  অঞ্জনা ২০১৪  ব্যোমকেশ মিসেস রায় ২০১৬  চোখের তারা তুই  জয়া / পায়েল ২০১৭  মহানায়ক   শাওন দেবী  ২০১৬ - ২০১৭  কুসুম দোলা  কলি ২০১৮ - ২০১৯  ফাগুন বউ  আম্রপালি ২০১৮ - ২০১৯  শুভদৃষ্টি বাজলো তোমার আলোর বেনু অন্নপূর্ণা২০১৯আলো ছায়া ছায়ার মা, আলোর মামী২০২০প্রথম কাদম্বিনীকনক দেবী  তথ্যসূত্র  বহিঃসংযোগ    বিষয়শ্রেণী:১৯৮০-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:বাঙালি টেলিভিশন অভিনেত্রী বিষয়শ্রেণী:কলকাতার অভিনেত্রী বিষয়শ্রেণী:বাঙালি অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:বাংলা চলচ্চিত্র অভিনেত্রী বিষয়শ্রেণী:ভারতীয় মঞ্চ অভিনেত্রী বিষয়শ্রেণী:ভারতীয় চলচ্চিত্র অভিনেত্রী
খনিয়াধানা রাজ্য ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বুন্দেলা রাজপুতদের জুদেব রাজবংশের দ্বারা শাসিত হতো।Bundela Rajas of Bundelkhand (Panna) রাজ্যটি রাজধানী ছিল খনিয়াধানা শহরে এবং এটি ছিল মধ্য ভারত এজেন্সির অন্তর্গত বুন্দেলখণ্ড এজেন্সির একটি রাজ্য।  খনিয়াধানা রাজ্য প্রতিষ্ঠিত ছিল একাধিক ছোট ছোট ছিটমহলের মধ্যে‌, যার পূর্বদিকে ছিল ব্রিটিশ ভারতের ঝাঁসি জেলা এবং অন্যান্য সকল দিক পরিবৃত ছিল গোয়ালিয়র রাজ্যের নরওয়ার জেলা দ্বারা। খনিয়াধানা ইংরেজিতে ছিল গোয়ালিয়র রেসিডেন্সির অংশ। এটি ওড়ছা রাজ্যের পশ্চিম দিকে অবস্থিত ছিল। ৫৫ টি গ্রাম সংবলিত এই রাজ্যটি ১০১ বর্গমাইল ক্ষেত্রফল জুড়ে বিস্তৃত ছিল এবং ১৯৪১ খ্রিস্টাব্দের জনগণনা অনুসারে ব্রিটিশ শাসিত ভারতে এটির মোট জনসংখ্যা ছিলো ২০,১২৪ জন৷  ইতিহাস ১৭২৪ খ্রিস্টাব্দে ওড়ছা রাজ্যের রাজা উদত সিং তার পুত্র অমর সিংকে খনিয়াধানা এবং আরো বেশকিছু গ্রাম নির্দিষ্ট করেন। মারাঠারা বুন্দেলখন্ড অঞ্চলে নিজেদের সর্বশ্রেষ্ঠত্ব কায়েম করতে সফল হলে মারাঠা পেশোয়া ১৭৫১ খ্রিস্টাব্দে অমর সিংকে একটি সামন্ত সনদ প্রেরণ করেন এবং তাকে মারাঠা অধীনস্থ জায়গীরদার হিসেবে উল্লেখ করেন। এরপর থেকে ঝাঁসিতে নিযুক্ত মারাঠাদের পেশোয়া এবং ওড়ছা মহারাজের মধ্যে খনিয়াধানা‌ নিয়ে বিতর্ক শুরু হয়। শেষমেষ ঝাঁসির মারাঠারা খনিয়াধানাতে নিজেদের আধিপত্য বিস্তার করতে সক্ষম হন। ১৮৫৪ খ্রিস্টাব্দে ঝাঁসি রাজ্য বিলুপ্ত হলে খনিয়াধানার জায়গীরদার সম্পূর্ণ স্বাধীনতার দাবি জানায়। ১৮৬২ খ্রিস্টাব্দে খনিয়াধানাকে ব্রিটিশ সাম্রাজ্যের সরাসরি ঝাঁসি দরবার বা পেশোয়ার নির্ভরশীলতা থেকে সরিয়ে স্বাধীন ঘোষণা করা হলে এই সমস্যা নিষ্পত্তি ঘটে। ১৯২০ খ্রিস্টাব্দে বৃটেনের রাজা পঞ্চম জর্জের ফরমান অনুসারে গঠিত নরেন্দ্রমন্ডল বা চেম্বার অব প্রিন্সেসের সদস্যদের মধ্যে ছিলেন এই রাজ্যের শাসকও। David P. Henige, Princely states of India: a guide to chronology and rulers, Orchid Press, 2004 pp:104-5  ১৯৪৮ খ্রিস্টাব্দে খনিয়াধানা রাজ্যটির রাজা ভারতীয় অধিরাজ্যে যোগদান করলে এটিকে পূর্ব-পশ্চিমে দুটি খণ্ডে বিভক্ত করা হয়। ২৭ টি গ্রাম নিয়ে গঠিত পশ্চিম দিকের অংশ মধ্যভারত রাজ্যের শিবপুরী জেলা‌ এবং পূর্ব দিকের ২৮ টি গ্রাম বিন্ধ্যপ্রদেশ-এর অন্তর্ভুক্ত করা হয়। উভয় প্রদেশই বর্তমানে মধ্যপ্রদেশ রাজ্যের অংশ।  শাসকবর্গ খনিয়াধানা রাজ্যের শাসকরা ছিলেন বুন্দেলা রাজপুত। ১৯১১ খ্রিস্টাব্দের পূর্বে এই রাজ্যের শাসকগণ রাও বা জায়গীরদার নামে পরিচিত হলেও এর পর থেকে তারা রাজা উপাধি পান। এই রাজ্যটি একটি অ-তোপ সেলামী রাজ্য ছিল।  রাজা ১৭২৪–১৭..     অমর সিং ১৭৬০–১৮৬৯     অজ্ঞাত উত্তরসূরী ১৮৬৯–১৯০৯     চিত্র সিং ১৯০৯–১৯৩৮     খলক সিং  ১৯৩৮–১৯৪৮     দেবেন্দ্রপ্রতাপ সিং ১৯৪৮~বর্তমান     ভানুপ্রতাপ সিং  তথ্যসূত্র  বিষয়শ্রেণী:মধ্যপ্রদেশের ইতিহাস বিষয়শ্রেণী:মধ্যপ্রদেশের দেশীয় রাজ্য বিষয়শ্রেণী:১৭২৪-এ ভারতে প্রতিষ্ঠিত বিষয়শ্রেণী:শিবপুরী জেলা বিষয়শ্রেণী:১৯৪৮-এ ভারতে বিলুপ্ত
কাশিরাম বেলপুকুর ইউনিয়ন বাংলাদেশের নীলফামারী জেলার সৈয়দপুর উপজেলার অন্তর্গত একটি ইউনিয়ন।  এটি ৫৪.৬২ বর্গ কি. মি. (২১.০৯ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২১,৩৭৯ জন। ইউনিয়নটিতে মোট গ্রামের সংখ্যা ১১টি ও মৌজার সংখ্যা ৯টি।   অবস্থান ও আয়তন  পূর্বে খাতামধুপুর ইউনিয়ন, উত্তরে নিতাই, চাপড়া ও চড়াইখোলা ইউনিয়ন, পশ্চিমে বোতলাগাড়ী এবং দক্ষিণে আলমপুর ও কামারপুকুর ইউনিয়ন ।   ইতিহাস    ভৌগোণিক উপাত্ত    প্রশাসনিক উপাত্ত  এই ইউনিয়টি ১০টি গ্রামের সমন্বয়ে গঠিত।  গ্রাম  চওড়া কিসামত চওড়া কিসামত ডাঙ্গী কাশিরাম বেলঃ পূর্ব বেলপুকুর কুমারগাড়ী ধোপাঘাট পশ্চিম বেলপুকুর ডিকশো মোল্লাপাড়া আরাজি কিসামত চওড়া আরাজি কিসামত ধুলিয়া।   শিক্ষাব্যবস্থা  মোট শিক্ষা প্রতিষ্ঠানঃ ২৪টি । কলেজ-১টি উচ্চ মাধ্যমিক বিদ্যালয়-১টি নিম্ন মাধ্যমিক বিদ্যালয়-২টি মাদ্রাসা-২টি এতিম খানা-১টি।   স্বাস্থ্যসেবা   ইউনিয়ন স্বাস্থ্য ও পরিবার কল্যান কেন্দ্রঃ ০১ টি ।   অর্থনীতি    যোগাযোগ ব্যবস্থা   নীলফামারী সদর থেকেঃ নীলফামারী সদর থেকে সৈয়দপুর রোড হয়ে ১৩ কিলোমিটার ঢেলাপির পর্যন্ত এবং ঢেলাপীর থেকে পূর্ব দিকে প্রায় ১২ কিলোমিটার পরে হাজারী হাটে কাশিরাম বেলপুকুর ইউনিয়ন পরিষদ ।  সৈয়দপুর উপজেলা থেকেঃ সৈয়দপুর উপজেলা থেকে রংপুর রোড হয়ে খিয়ার জুম্মা পর্যন্ত এবং খিয়ার জুম্মা থেকে উত্তর দিকে প্রায় ০৪ কিলোমিটার পরে হাজারী হাটে কাশিরাম বেলপুকুর ইউনিয়ন পরিষদ ।  কৃতি ব্যক্তিত্ত্ব    দর্শনীয় ও গুরুত্বপূর্ণ স্থাপনা    বিবিধ   মসজিদঃ ৪৬  মন্দিরঃ ১৩ টি  ব্যাংকঃ ০১ টি   হাট ও বাজারঃ ০৫টি  ক্লাবঃ ০৩টি    ডাকঘরঃ ০২টি ।  এনজিও-৫টি  ব্যাংক-১টি  বীমা-১১টি  মাজার-১টি।  জমি  আবাদি জমির পরিমানঃ ১,০০০ হেক্টর ।  অনাবাদি জমির পরিমানঃ ১০ হেক্টর ।  খাস জমির পরিমানঃ ১০ একর ।   আরও দেখুন   বাংলাদেশের ইউনিয়ন   তথ্যসূত্র   বিষয়শ্রেণী:সৈয়দপুর উপজেলার ইউনিয়ন
দ্য আলেকজান্ডার সিটি আউটলুক ১৮৯২ সালে ক্যাপ্টেন জে.ডি. ডিকসন দ্বারা প্রতিষ্ঠার পর থেকে প্রকাশিত হয়ে আসছে।  এটির মাত্র ৪০০০ করে সংখ্যা ছাপা হয় এবং এটি টালাপোসা পাবলিকেশসন্সের মালিকানাধীন।  এটি মঙ্গলবার থেকে শনিবার আলাবামার আলেকজান্ডার সিটিতে প্রকাশিত হয়।  ১৯৪৬ সালে এটি বেঞ্জামিন রাসেলের এস্টেট দ্বারা প্রকাশক জে সি হেন্ডারসনের কাছে বিক্রি হয়েছিল।   ১৯৭২ সালে, এটি সাপ্তাহিক থেকে দৈনিক প্রকাশনার দিকে যায়।   বুন নিউজপেপারস ১৯৭৪ সালে এই কাগজটি কিনেছিল।   ১৯৮৯ সালে, বুন নিউজপেপারস এর মালিকের পুত্র কেনেথ বুুন আউটলুকের প্রকাশক হয়েছিলেন, পরে ১৯৯১ সালে নিজেই পত্রিকাটি কিনেছিলেন।   জুলাই ২, ২০১৮ তে, আলেকজান্ডার সিটি আউটলুকের সম্পাদক মিচ স্নেদ একটি সড়ক দুর্ঘটনায় টানা আহত থাকার পর মারা গিয়েছিলেন।  আউটলুকে থাকাকালীন সময়কালে স্নেদ আলাবামা প্রেস অ্যাসোসিয়েশন থেকে ফিচার স্টোরিজ, নিউজ কভারেজ এবং ফটোগ্রাফির জন্য একাধিক পুরস্কার জিতেছিলেন।    তথ্যসূত্র   বিষয়শ্রেণী:আলাবামার সংবাদপত্র
শামস-উন-নিসা মেমন () হলেন একজন পাকিস্তানি রাজনীতিবিদ যিনি ২০১৮ সালের আগস্ট থেকে পাকিস্তানের জাতীয় পরিষদের সদস্য হিসেবে রয়েছেন। এর আগে তিনি ২০১৩ সালের জুন থেকে ২০১৮ সালের মে পর্যন্ত জাতীয় সংসদ সদস্য ছিলেন।   রাজনৈতিক জীবন  শামস-উন-নিসা ২০১৩ সালের আগস্টে অনুষ্ঠিত উপনির্বাচনে এনএ -২৩৭(থাট্টা জেলা-১) নির্বাচনী এলাকা থেকে পাকিস্তান পিপলস পার্টির (পিপিপি) প্রার্থী হিসাবে পাকিস্তানের জাতীয় সংসদ তিনি ৮৪,৮১৯ ভোট পেয়ে পাকিস্তান মুসলিম লিগ ( এনএম) (পিএমএল-এন) প্রার্থী সৈয়দ রিয়াজ হুসেন শাহ শেরাজিকে পরাজিত করেছিলেন।  তিনি ২০১৩ সালের পাকিস্তানের সাধারণ নির্বাচনে এনএ -৩৩২(থাট্টা) আসন থেকে পিপিপির প্রার্থী হিসাবে জাতীয় সংসদে পুনরায় নির্বাচিত হয়েছিলেন।   তথ্যসূত্র   বিষয়শ্রেণী:২১শ শতাব্দীর নারী রাজনীতিবিদ বিষয়শ্রেণী:পাকিস্তান জাতীয় পরিষদ সদস্য ২০১৮-২০২৩ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:পাকিস্তান জাতীয় পরিষদের মহিলা সদস্য বিষয়শ্রেণী:পাকিস্তান জাতীয় পরিষদ সদস্য ২০১৩-২০১৮ বিষয়শ্রেণী:সিন্ধি ব্যক্তি বিষয়শ্রেণী:পাকিস্তান পিপলস পার্টির রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর পাকিস্তানি নারী রাজনীতিবিদ বিষয়শ্রেণী:সিন্ধুর রাজনীতিবিদ
মোহাম্মদ মাহবুব হোসেন রক্সি (জন্ম: ১০ অক্টোবর ১৯৭৫; মাহবুব হোসেন নামে সুপরিচিত) হলেন একজন বাংলাদশী সাবেক পেশাদার ফুটবল খেলোয়াড় এবং ম্যানেজার। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব বসুন্ধরা কিংসে সহকারী ম্যানেজারের দায়িত্ব পালন করছেন। রক্সি তার খেলোয়াড়ি জীবনের পুরোটা বাংলাদেশ জাতীয় দলের হয়ে মধ্যমাঠের খেলোয়াড় হিসেবে খেলেছেন।  ১৯৮৯ সালে, রক্সি বাংলাদেশের হয়ে আন্তর্জাতিক পর্যায়ে অভিষেক করেছিলেন। খেলোয়াড়ি জীবনের ইতি টানার পর ২০০৩ সালে, রক্সি বাংলাদশী ফুটবল ক্লাব বাড্ডার ম্যানেজারের দায়িত্ব পালন করার মাধ্যমে ম্যানেজার হিসেবে ফুটবল জগতে অভিষেক করেন। বাড্ডার হয়ে মাত্র এক মৌসুম ম্যানেজারের দায়িত্ব পালন করার পর তিনি ২০১৭ সাফ অনূর্ধ্ব-১৮ চ্যাম্পিয়নশিপে বাংলাদেশ অনূর্ধ্ব-২০ দলের ম্যানেজার হিসেবে কাজ করেছেন। ২০১৭–১৮ মৌসুমে, তিনি শেখ জামালের ম্যানেজারের দায়িত্ব গ্রহণ করেন; যেখানে তিনি ম্যানেজার হিসেবে ১০টি ম্যাচের দায়িত্ব পালন করেছেন।  প্রারম্ভিক জীবন মোহাম্মদ মাহবুব হোসেন রক্সি ১৯৭৫ সালের ১০ই অক্টোবর তারিখে বাংলাদেশের চট্টগ্রামে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ১৯৮৯ সালে, ডান পায়ে ফুটবল খেলায় পারদর্শী রক্সি এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছিলেন।  তথ্যসূত্র  বহিঃসংযোগ    বিষয়শ্রেণী:১৯৭৫-এ জন্ম বিষয়শ্রেণী:জীবিত ব্যক্তি বিষয়শ্রেণী:চট্টগ্রাম জেলার ব্যক্তি বিষয়শ্রেণী:বাংলাদেশী ফুটবল ম্যানেজার বিষয়শ্রেণী:ব্রাদার্স ইউনিয়নের ফুটবলার বিষয়শ্রেণী:মোহামেডান স্পোর্টিং ক্লাবের (ঢাকা) ফুটবলার বিষয়শ্রেণী:আরামবাগ ক্রীড়া সংঘের ফুটবলার বিষয়শ্রেণী:ভারতে বাংলাদেশী প্রবাসী ক্রীড়াবিদ বিষয়শ্রেণী:বাংলাদেশী প্রবাসী পুরুষ ফুটবলার বিষয়শ্রেণী:বাংলাদেশের আন্তর্জাতিক ফুটবলার বিষয়শ্রেণী:চট্টগ্রামের ক্রীড়াবিদ বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ বিষয়শ্রেণী:২০শ শতাব্দীর বাংলাদেশী পুরুষ ক্রীড়াবিদ বিষয়শ্রেণী:ফরাশগঞ্জ স্পোর্টিং ক্লাবের ফুটবলার বিষয়শ্রেণী:মুক্তিযোদ্ধা সংসদ ক্রীড়া চক্রের ফুটবলার বিষয়শ্রেণী:বাংলাদেশের আন্তর্জাতিক যুব ফুটবলার বিষয়শ্রেণী:বাংলাদেশী পুরুষ ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:দক্ষিণ এশীয় গেমসে ফুটবলে পদক বিজয়ী বিষয়শ্রেণী:দক্ষিণ এশীয় গেমসে ব্রোঞ্জপদক বিজয়ী বাংলাদেশী
রোডংজা সিনুন  (শ্রমিকদের সংবাদপত্র), উত্তর কোরিয়ার ট্রেড ইউনিয়নের সরকার নিয়ন্ত্রিত সংঘ, কোরিয়ার ট্রেড ইউনিয়ন সাধারণ সংঘ কেন্দ্রীয় কমিটির অঙ্গ এই পত্রিকা।  পিয়ংইয়াং ভিত্তিক এই পত্রিকার প্রধান সম্পাদক হ'ল রি সং-জু।   কাগজটি ১৯৪৮ সালের ফেব্রুয়ারিতে প্রতিষ্ঠিত হয়েছিল।    আরো দেখুন    উত্তর কোরিয়ার সংবাদপত্রের তালিকা   উত্তর কোরিয়ার গণমাধ্যম   তথ্যসূত্র   বিষয়শ্রেণী:উত্তর কোরিয়ার সংবাদপত্র বিষয়শ্রেণী:উত্তর কোরিয়ার গণমাধ্যম
স্তন কর (, মুলাক্করম বা মুল-আকরম) ট্রাভাঙ্কর রাজ্যে (বর্তমান ভারতের কেরালা) নিম্ন জাতি এবং অস্পৃশ্য হিন্দু মহিলাদের উপর ১৯২৪ সাল পর্যন্ত আরোপিত এক কর ছিল। নিম্ন বর্ণের মহিলাদের স্তন বর্ধনের সাথে সাথে প্রকাশ্য স্থানে স্তনযুগল ঢেকে রাখার জন্য সরকারকে এই কর পরিশোধ করতে হত। নিম্ন বর্ণের পুরুষরা তাঁদের মাথা ঢাকতে তলা-করম নামের কর দিতেন। ট্রাভাঙ্করের কর প্রধানরা প্রতিটি ঘরে গিয়ে যৌবনপ্রাপ্ত মহিলাদের থেকে কর সংগ্রহ করতেন। স্তনের আকার চাই করের পরিমাণ নির্ধারণ করা হয়েছিল। কিন্তু এই করের কারণ এবং স্তনের আকারের সাথে সম্পর্কের ঐতিহাসিক তথ্য একেবারে কম। মনু এস পিল্লাই এবং অন্য পণ্ডিতরা স্তনের সাথে এই করের সংযোগের কথা নস্যাৎ করেছেন এবং এটি সব নিম্ন বর্ণের মহিলার থেকে সংগ্রহ করা এক সাধারণ কর বলে মন্তব্য করেছেন। পার্শ্ব ঘটনাবলী বহু ইতিহাসবিদ লিপিবদ্ধ করেছেন যে নিম্ন বর্ণের মহিলাদের স্তন উন্মুক্ত করে রাখাটি উচ্চ জাতির প্রতি সম্মান প্রদর্শন বলে ট্রাভাঙ্করে এক পরম্পরা ছিল। জাতির শ্রেণিবিভাজনকে অমান্য না করতে সরকার স্তন ঢেকে  না রাখার নিয়ম বেঁধে দিয়েছিল। মূলতঃ এই কারণে নিম্ন বর্ণের লোকরা একাধিকবার বিদ্রোহ করেছিল।  অভিযোগমতে সেখানকার ব্রাহ্মণ শাসকরা নিম্ন বর্ণের হিন্দু মহিলাদের উপর স্তন কর বা মুলাক্করম জারি দিয়েছিলেন। এই নিয়ম অনুসারে প্রকাশ্য স্থানে স্তন ঢেকে রাখতে তাঁদের কর পরিশোধ করতে হত এবং স্তনের আকারমতে কর নির্ধারণ করা হত। কিন্তু এই করের কারণ এবং স্তনের আকারের সাথে সম্পর্কের ঐতিহাসিক তথ্য একেবারে কম। মনু এস পিল্লাই এবং অন্য পণ্ডিতরা স্তনের সাথে এই করের সংযোগের কথা নস্যাৎ করেছেন এবং এটি সব নিম্ন বর্ণের মহিলার থেকে সংগ্রহ করা এক সাধারণ কর বলে মন্তব্য করেছেন।  কয়েকটি বিদ্ৰোহেরর পর হিন্দু নাডার মহিলাদের ১৮৫৯ সালে স্তন ঢেকে রাখতে অনুমতি দেওয়া হয়।  নাঙেলির কাহিনী এই কাহিনী অনুসারে ১৯ শতকের শুরুতে ট্রাভাঙ্করের চার্থালা গ্রামে ইঝাভা জাতির নাঙেলি এবং স্বামী চিরুকন্দন বাস করত। তাঁরা নিঃসন্তান ছিল। একদিন ট্রাভাঙ্করের প্রবথিয়ার (গ্রামের প্রধান) স্তনের জরীপ করে কর সংগ্রহের জন্য নাঙেলির ঘরে আসেন। নাঙেলি এই কথার বিরোধ করে নিজের স্তনযুগল কেটে কলাপাতায় প্রধানকে দিয়ে অত্যধিক রক্তক্ষরণের ফলে মারা যান। নাঙেলির স্বামী চিরুকন্দন পত্নীর মৃত্যু সহ্য করতে না পেরে তার চিতায় ঝাঁপিয়ে আত্মাহুতি দেন। ভারতে পুরুষ সতী হওয়া এটিই প্ৰথম ঘটনা।  নাঙেলির মৃত্যুর পর সাধারণ লোকজন বিদ্ৰোহ শুরু করে। অপরাপর স্থানেও একইধরণের লোককথা পাওয়া গেছে। এর পর ট্ৰাভাঙ্করে স্তন করের নিয়ম বাতিল করা হয়। নাঙেলি বাস করা স্থানটি মুলাচিপরম্বু (স্তন থাকা মহিলার স্থান) বলে পরিচিত হয়।  তথ্যসূত্র  বিষয়শ্রেণী:সমাজবিজ্ঞান বিষয়শ্রেণী:ভারতে করারোপণ বিষয়শ্রেণী:ভারতে বর্ণপ্রথা
প্রতাপপুর জমিদার বাড়ি বাংলাদেশের চট্টগ্রাম বিভাগের ফেনী জেলার অন্তর্গত দাগনভূঞা উপজেলার এক ঐতিহাসিক জমিদার বাড়ি।  ইতিহাস প্রায় ১৭৬০  সালে এই জমিদার বাড়িটি নির্মিত হয়। এই জমিদার বাড়ির প্রতিষ্ঠাতা ছিলেন তিন কড়ি সাহার দুই পুত্র রাম সুন্দর সাহা ও রামচন্দ্র সাহা। স্থানীয়দের কাছে এটি প্রতাপপুর বড় বাড়ি বা রাজবাড়ি হিসেবেও পরিচিত। এই এলাকার আশেপাশে যত জমিদার ছিল সবার শীর্ষে ছিল এই জমিদার। এই জমিদার বংশধররা জমিদারি প্রথা বিলুপ্ত হওয়ার পরও ২০০২ সাল পর্যন্ত এই জমিদার বাড়িটিতে ছিল। জমিদার বাড়ির বংশধরদের কিছু এখনো ঢাকা, চট্টগ্রাম এবং কিছু ভারতের কলকাতা ও ত্রিপুরা রাজ্যে আছেন। জমিদার বাড়ির সম্পত্তি এখনো জমিদার বাড়ির বংশধরদের মালিকানাধীন। জমিগুলো এলাকার মানুষের কাছে বর্গা দিয়ে রাখা হয়েছে। জমিদার বাড়ির বংশধররা এখানে বছরের মধ্যে দুইবার আসেন এবং বর্গার টাকা নিয়ে যান।  জমিদার বাড়ির অবকাঠামো প্রায় ১৩ একর জায়গা জুড়ে এই জমিদার বাড়িটি নির্মাণ করা হয়। বাড়িটিতে ১০টি ভবন ও ১৩টি পুকুর রয়েছে। এরমধ্যে ৫টি পুকুর পাকা ঘাট বাঁধানো।  বর্তমান অবস্থা বাড়িটি সরকারি অথবা বেসরকারি কোনো প্রতিষ্ঠানের তত্ত্বাবধায়নে না থাকায় জরাজীর্ণ হয়ে পড়েছে। চারিদিক  লতাপাতায় ঢেকে গেছে। ভবনগুলোও ধসে পড়ছে।  আরো দেখুন  জমিদার বাড়ি  তথ্যসূত্র  বিষয়শ্রেণী:ফেনী জেলার দর্শনীয় স্থান বিষয়শ্রেণী:বাংলাদেশের প্রাসাদ বিষয়শ্রেণী:বাংলাদেশের স্থাপত্য
বিধাননগর বিধানসভা কেন্দ্র () ভারতের পশ্চিমবঙ্গ রাজ্যের উত্তর চব্বিশ পরগনা জেলার একটি বিধানসভা কেন্দ্র।  এলাকা ভারতের সীমানা পুনর্নির্ধারণ কমিশনের নির্দেশিকা অনুসারে, ১১৬ নং বিধাননগর বিধানসভা কেন্দ্রটি বিধাননগর পৌরসংস্থা এবং ১৯, ২০ এবং ২৮ থেকে ৩৫ পর্যন্ত ওয়ার্ড গুলি দক্ষিণ দমদম পুরসভা এর অন্তর্গত।  বিধাননগর বিধানসভা কেন্দ্রটি ১৭ নং বারাসাত লোকসভা কেন্দ্র এর অন্তর্গত।   বিধানসভার বিধায়ক  নির্বাচনেরবছরকেন্দ্রবিধায়করাজনৈতিক দল ২০১১বিধাননগরসুজিত বোস সর্বভারতীয় তৃণমূল কংগ্রেস২০১৬সুজিত বোস সর্বভারতীয় তৃণমূল কংগ্রেস  নির্বাচনী ফলাফল ২০১৬ ২৫ এপ্রিল ২০১৬ সালে নির্বাচন নির্ধারিত হয় এবং ১৯ মে ২০১৬ সালে এর ফলাফল ঘোষণা করা হয়।  ২০১১ ২০১১ সালের নির্বাচনে, তৃণমূল কংগ্রেসের সুজিত বোস তার নিকটতম প্রতিদ্বন্দ্বী সিপিআই (এম) এর পলাশ দাসকে পরাজিত করেন।  তথ্যসূত্র  বিষয়শ্রেণী:পশ্চিমবঙ্গের বিধানসভা কেন্দ্র বিষয়শ্রেণী:উত্তর চব্বিশ পরগনা জেলার রাজনীতি
বাংলাদেশের চিড়িয়াখানার তালিকা বাংলাদেশে অবস্থিত উল্লেখযোগ্য চিড়িয়াখানাসমূহের একটি সংকলন। চিড়িয়াখানা এমন একটি স্থাপনা যেখানে বন্যপ্রাণীদের সুরক্ষিত পরিবেশে সংরক্ষণ ও প্রদর্শনের জন্য রাখা হয়, যাতে জনসাধারণ শিক্ষা, গবেষণা ও বিনোদনের উদ্দেশ্যে এগুলো পরিদর্শন করতে পারে। এসব প্রাণী সাধারণত প্রাকৃতিক আবাসস্থলের আদলে নির্মিত বেষ্টনীর মধ্যে রাখা হয়।  বাংলাদেশে কিছু সরকারি মালিকানাধীন বৃহৎ চিড়িয়াখানা রয়েছে, যেখানে দেশি ও বিদেশি নানা প্রজাতির বন্যপ্রাণী সংরক্ষিত আছে। পাশাপাশি দেশের বিভিন্ন প্রান্তে ছোট আকারের উদ্যান বা পার্কও রয়েছে, যেগুলো আংশিকভাবে চিড়িয়াখানার ভূমিকা পালন করে। বঙ্গোপসাগরের উপকূলীয় অঞ্চল ও দ্বীপসমূহে অবস্থিত কিছু অঞ্চল প্রাকৃতিক প্রাণিবিদ্যাগত উদ্যান হিসেবে বিবেচিত হয়।  বাংলাদেশে উল্লেখযোগ্য চিড়িয়াখানাসমূহ  বাংলাদেশ জাতীয় চিড়িয়াখানা  কুমিল্লা চিড়িয়াখানা ও বোটানিক্যাল গার্ডেন  খুলনা চিড়িয়াখানা  গাজীপুর বরেন্দ্র পার্ক  গাজীপুর সাফারি পার্ক  চট্টগ্রাম চিড়িয়াখানা  ডুলাহাজারা সাফারি পার্ক  নিঝুমদ্বীপ পার্ক  বোটানিক্যাল গার্ডেন ও ইকো-পার্ক, সীতাকুণ্ড  রংপুর চিড়িয়াখানা  শহীদ এ.এইচ.এম কামারুজ্জামান কেন্দ্রীয় উদ্যান ও চিড়িয়াখানা  আরও দেখুন  চিড়িয়াখানার তালিকা    বাংলাদেশ চিড়িয়াখানা
thumb|300px|প্রাচীন বিশ্বের মানচিত্র (পঞ্চদশ শতাব্দীর টলেমি বিশ্ব মানচিত্রের অনুলিপি)  প্রাচীন বিশ্ব পৃথিবী সম্পর্কীয় পরিভাষাবিশেষ যা ক্রিস্টোফার কলম্বাসের পূর্বেকার সময়কালকে গণ্য করা হয়। সমগ্র বিশ্বের সেসব অঞ্চল প্রাচীন বিশ্ব হিসেবে পরিচিত, যেগুলো ইউরোপীয় মধ্যযুগ এবং ধ্রুপদি সভ্যতার সময়ে মানুষের জ্ঞাত ছিল। আফ্রিকা, এশিয়া ও ইউরোপ মহাদেশ এবং তৎসংলগ্ন দ্বীপসমূহ এ বিশ্বের অন্তর্ভুক্ত। এ অঞ্চলের আরেক নাম আফ্রো-ইউরেশিয়া। এর সবচেয়ে আধুনিক সংস্করণে অস্ট্রেলেশিয়াকে অন্তর্ভুক্ত করা হয়েছে। পঞ্চদশ শতাব্দীর পূর্বে মানুষের কাছে এই অংশটিই ছিল পৃথিবী। আমেরিকা অঞ্চল এবং ওশেনিয়া তখনও আবিষ্কৃত হয়নি।  "নতুন বিশ্ব" কথাটির বিপরীতে প্রাচীন বিশ্ব শব্দটি ব্যবহৃত হয়। নতুন বিশ্ব বলতে আমেরিকা অঞ্চল ও ওশেনিয়াকে (অস্ট্রেলেশিয়া বাদে) বোঝায়। তথ্যসূত্র  বিষয়শ্রেণী:মানবীয় ভূগোল বিষয়শ্রেণী:দেশের শ্রেণিবিন্যাস বিষয়শ্রেণী:এশিয়ার সংস্কৃতি বিষয়শ্রেণী:আফ্রিকার সংস্কৃতি বিষয়শ্রেণী:ওশেনিয়ার সংস্কৃতি বিষয়শ্রেণী:ইউরোপীয় সংস্কৃতি বিষয়শ্রেণী:ইউরোপের ইতিহাস বিষয়শ্রেণী:আফ্রো-ইউরেশিয়া বিষয়শ্রেণী:আফ্রিকা বিষয়শ্রেণী:ইউরেশিয়া বিষয়শ্রেণী:এশিয়া বিষয়শ্রেণী:ইউরোপ বিষয়শ্রেণী:সাংস্কৃতিক অঞ্চল বিষয়শ্রেণী:ভৌগোলিক অঞ্চল বিষয়শ্রেণী:আফ্রিকায় ইউরোপীয় উপনিবেশ বিষয়শ্রেণী:এশিয়ায় ইউরোপীয় উপনিবেশ বিষয়শ্রেণী:সাংস্কৃতিক ইতিহাস